Document ID: 32014R1165

Title and Content:
EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1165/2014 ΤΗΣ ΕΠΙΤΡΟΠΉΣ της 31ης Οκτωβρίου 2014 για την τροποποίηση του κανονισμού (ΕΚ) αριθ. 2535/2001 όσον αφορά τη διαχείριση των δασμολογικών ποσοστώσεων για τα γαλακτοκομικά προϊόντα καταγωγής Ουκρανίας Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχείο α), Εκτιμώντας τα ακόλουθα: (1) Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) προβλέπει προτιμησιακό καθεστώς όσον αφορά τους εισαγωγικούς δασμούς ορισμένων εμπορευμάτων καταγωγής Ουκρανίας. Σύμφωνα με το άρθρο 3 του εν λόγω κανονισμού, τα γεωργικά προϊόντα που απαριθμούνται στο παράρτημα III του ίδιου κανονισμού επιτρέπεται να εισάγονται στην Ένωση εντός των ορίων των δασμολογικών ποσοστώσεων που καθορίζονται στο εν λόγω παράρτημα. Ο κανονισμός (ΕΚ) αριθ. 2535/2001 της Επιτροπής (3) τροποποιήθηκε με τον εκτελεστικό κανονισμό (ΕΕ) αριθ. 415/2014 της Επιτροπής (4), ώστε να περιλάβει τις δασμολογικές ποσοστώσεις για τα γαλακτοκομικά προϊόντα που αναφέρονται στον κανονισμό (ΕΕ) αριθ. 374/2014 οι οποίες είναι ανοιχτές μέχρι τις 31 Οκτωβρίου 2014. (2) Ο κανονισμός (EE) αριθ. 374/2014 αντικαταστάθηκε από τον κανονισμό (ΕΕ) αριθ. 1150/2014 του Ευρωπαϊκού Κοινοβουλίου και του Συμβουλίου (5). Η τροπολογία προβλέπει κατά κύριο λόγο την παράταση της εφαρμογής του κανονισμού (ΕΕ) αριθ. 374/2014 μέχρι τις 31 Δεκεμβρίου 2015 και τον καθορισμό των ποσοτήτων των ποσοστώσεων για το 2015. Ως εκ τούτου, είναι σκόπιμο να προβλεφθεί η διαχείριση των δασμολογικών ποσοστώσεων που αναφέρονται στο άρθρο 5, στοιχείο ιβ) του κανονισμού (ΕΚ) αριθ. 2535/2001 για το 2015. (3) Συνεπώς, ο κανονισμός (ΕΚ) αριθ. 2535/2001 πρέπει να τροποποιηθεί αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τροποποίηση του κανονισμού (ΕΕ) αριθ. 2535/2001 Στο παράρτημα I του κανονισμού (ΕΚ) αριθ. 2535/2001, ο πίνακας 1, αντικαθίσταται από το κείμενο του παραρτήματος του παρόντος κανονισμού. Άρθρο 2 Έναρξη ισχύος Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Οκτωβρίου 2014.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
5775
122
2763
614
914
3156
11

EuroVoc IDs (Expanded): 2519
5775
122
2763
614
914
3156
11

Dataset Source: meu

Split: test